钦定古今图书集成/明伦汇编/宫闱典/第017卷 > 北周
## 钦定古今图书集成/明伦汇编/宫闱典/第017卷 > 北周

### 武帝天和二年六月辛亥尊所生叱奴氏为皇太后按周书武帝本纪云云按文帝叱奴皇后传后代

人也。太祖为丞相。纳后为姬。生高祖。天和二年六月尊为“皇太后。”

### 建德三年皇太后崩帝终三年之丧

按《周书武帝本纪》，建德三年“春二月庚申，皇太后不
豫。三月辛酉，至自云阳宫。癸酉，皇太后叱奴氏崩。帝
居倚庐，朝夕仅一溢米。群臣表请，累旬乃止。诏皇太
子赟总釐庶政。夏四月乙卯，齐遣使吊赠会葬。五月
庚申，葬文宣皇后于永固陵，帝袒跣至陵所。辛酉，诏
曰：‘齐斩之情，经籍彝训，近代沿革，遂亡斯礼。伏奉遗
命，既葬便除，攀慕几筵，情寔未忍。三年之丧，达于天
子，古今无易之道，王者之所常行。但时有未谐，不得
全制。军国务重，庶自听朝。缞麻之节，苫庐之礼，率遵
前典，以申罔极。百寮以下，宜依遣命’。”公卿上表，固请
俯就权制，过葬即吉。帝不许，引古礼答之，群臣乃止。
于是遂申三年之制，五服之内，亦令“依礼。”

### 宣政元年宣帝即位尊皇后阿史那氏为皇太后生母李氏为帝太后

按《周书宣帝本纪》，宣政元年六月戊戌，皇太子即皇
帝位，尊皇后为皇太后。秋七月癸亥，尊所生李氏为
帝太后。按《武帝阿史那皇后传》：“后，突厥木捍可汗
俟斤之女。俟斤初欲以女配帝，既而悔之。高祖即位，
前后累遣使要结，乃许归后于我。保定五年二月，诏
陈国公纯、许国公宇文贵、神武公窦毅、南阳公杨荐
等”，奉备皇后文物及行殿，并六宫以下百二十人，至
俟斤牙帐所迎后。天和三年三月，后至，高祖行亲迎
之礼。宣帝即位，尊为皇太后。按《武帝李皇后传》：“后
名娥姿，楚人也。于谨平江陵，后家被籍没，至长安，太
祖以后赐高祖，后稍得亲幸。”

### 宣帝大象元年帝自称天元皇帝尊皇太后阿史那氏为天元皇太后李氏为天皇太后

按《周书宣帝本纪》，“大象元年，帝自称天元皇帝，所居
称天台，冕有二十四，旒室服旗鼓皆以二十四为节，
皆准天台。尊皇太后为天元皇太后。秋七月丙申，尊
天元帝太后李氏为天皇太后。壬子，改天元帝后朱
氏为天皇后，立妃元氏为天右皇后，妃陈氏为天左
皇后。”

大象二年，尊天元皇太后阿史那氏为“天元上皇太
后”，天皇太后李氏曰“天元圣皇太后。”

按《周书宣帝本纪》，“大象二年春二月壬午，尊天元皇
太后为天元上皇太后，天皇太后李氏曰天元圣皇
太后。癸未，立天元皇后杨氏为天元太皇后，天皇后
朱氏为天大皇后，天右皇后元氏为天右大皇后，天
左皇后陈氏为天左大皇后。正阳宫皇后直称皇后。”

按《阿史那皇后传》：“大象二年，又尊为天元上皇太。”

“后，册曰天元皇帝。臣赟奉玺绶册，谨上天元皇太后
尊号曰天元上皇太后。”伏惟穷神尽智，含弘载物，道
洽万邦，仪刑四海。圣慈训诱，恩深明德。虽册徽号，未
极尊严。是用增奉鸿名，光缛常礼，俾诚敬有展，欢慰
在兹，福祉无疆，亿兆斯赖。按《李皇后传》，“大象二年，
尊为天元圣皇太后，册曰天元皇帝。臣赟奉玺绶册，
谨”上天皇太后尊号曰“天元圣皇太后。”伏惟月精效
祉，坤灵表贶，瑞肇丹陵，庆流华渚。虽率由令典，夙奉
徽号，而因心尽敬，未极尊名。是用思弘称首，上昭圣
德。敢竭诚敬，永绥福履。显扬慈训，贻厥孙谋。